**YOUCAT for Kids – Hefte D – Samling 5, Økt 2**

**Hovedtema:** Sakramentene

**Øktens tema:** Sakramentene og kirkehistorien

**Læringsmål**

* + Å få litt mer *hands-on*-kunnskap om sakramentene
  + Å få litt mer kunnskap hvordan kristendommen kom til Roma, om Roma og om kristendommens videre spredning frem mot det første årtusen.
  + Omfatter spørsmål 64 – 109 i YOUCAT for Kids.

**En kort oversikt over gjennomføringen:** 

1. Opprop, samtale og repetisjon
2. Quiz om sakramentene
3. Samtale om sakramentene (helst i et kirkerom)
4. En tidsreise: Peter og Paulus og de første kristne i Roma
5. Dagens personer: Pave Gregor den store og St. Augustin
6. Avslutning (?) med kirkehistoriespillet Del I (R)
7. Tilleggsressurs om Bibelen: Peter og Pauli brev
8. Tilleggsressurs om Roma: Kirker og romerske ruiner før og nå

**Du trenger:**

* Sakrament-quiz (R)
* Skrivesaker
* Et kirkerom
* Ressurs om Peter, Paulus, Kirkens fotfeste i Roma og Romas historie (R).

+ Filmer: [Stories of Saints for Kids! | Saint Peter (Part III) (youtube.com)](https://www.youtube.com/watch?v=P65h7U2XTjU)**\*** + [Apostlenes gjerninger kap. 21–28 (youtube.com)](https://www.youtube.com/watch?v=oXq34K1fiV0&t=274s) ***\*****Se gjerne del 1 og del 2 om Peter også, men det er del 3 som passer best her.*

* Ressurs om Pave Gregor og St. Augustin (R)

+ Filmer om Pave Gregor og St. Augustin: <https://www.youtube.com/watch?v=Wo4izw1B7oU> , <https://www.youtube.com/watch?v=A3-SZv3UJTw> + [Story of Saint Augustine | English | Story of Saints (youtube.com)](https://www.youtube.com/watch?v=A3-SZv3UJTw&t=5s)

* En quiz om Pave Gregor og St. Augustin (R)
* Kirkehistoriespillet – Del I (R)
* Tilleggsopplegg om Bibelen: Peter og Pauli brev (R)
* Tilleggsopplegg om Roma: Kirker og Ruiner (R)

**Gjennomføringen av økten**

1. **Opprop, samtale og repetisjon**  
   Etter oppropet kan det passe å snakke litt om løst og fast med dem (med mindre dere naturligvis også har gjort Økt 1), og så hør litt om hva de husker av dere dere har gjennomgått så langt dette året.
2. **Quiz om sakramentene**  
   På nettsiden blilys.no finner du en veldig enkel quiz om sakramentene tilhørende denne økten. Den kan tas muntlig, eller du kan skrive ut quiz-arket. Gjør du det, anbefaler vi at du skriver ut én til hver, uansett om de sitter sammen i par eller i mindre grupper for å gjennomføre quizen. En muntlig gjennomgang er også lurt å gjennomføre med par eller mindre grupper. Da bør parene/gruppene få tid til å snakke sammen før de avgir svaret.

En god gjennomgang av quizen (R) er lurt i etterkant. Del gjerne ut noen småpremier og trøstepremier (seigmenn, Fox-karameller, Smørbukk, e.l.) hvis du synes det passer 😊

1. **Samtale om sakramentene i et kirkerom**

Mange av sakramentene er knyttet til kirkerommet. Hvis mulig er det fint å være i et kirkerom slik at man f.eks. kan se og ta på døpefonten, stå/være rundt alteret, prøvesitte/-knele i skriftestolen, osv., ***mens*** dere snakker om sakramentene og hva disse hellige møtene er og betyr for oss mennesker. Bruk gjerne ressursen som hører til dette punktet (R).

1. **En tidsreise: Med Peter og Paulus til Roma**

Det er manges om synes det er underlig at Roma ble hovedsetet for Den katolske kirke, da Jesus selv var jøde og oppholdt seg i dagens Israel. En del av Jesu disipler og etterfølgere reiste ganske langt for å spre Kristi budskap, og spesielt to av dem, Peter og Paulus, endte begge sin reise og sine liv i Roma. Her ble de henrettet, og her fikk Kirken omsider sitt hovedsete.

Hvordan var Roma da Peter og Paulus kom dit? Hvordan endret Roma seg etter at Keiser Konstantin gjorde kristendommen til statsreligion i Romerriket? Hvis du vil bruke mye tid på Roma akkurat nå, så ta gjerne med det som ligger under tilleggsressursen i punkt 8.

Hvis du kan mye om Romas historie, så er det bare å fyre løs. Hvis ikke, så bruk gjerne ressursen om dette som ligger på blilys.no. Du finner noen korte filmer om Peter og Paulus under «Du trenger». Vi skal prøve å få lagt flere slike kortfilm-alternativer i ressursene til denne økten.

1. **Dagens personer: Gregor den store og St. Augustin**

Før du går videre: Nei. Peter og Paulus er ikke dagens personer. Årsak: De er dagens personer i andre økter (tidligere), og nå har vi på en måte kommet videre i kirkehistorien. Likevel er det nærmest umulig å snakke om hvordan kristendommen fikk sitt sentrum i Roma *uten* å nevne Peter og Paulus.

Når vi nå setter søkelys på Augustin og Gregor den store, ser vi også litt på tiden de levde: middelalderens første århundrer. Augustin var både misjonær, biskop og en av de store kirkefedrene. Gregor var pave: en som ikke bare ga navnet sitt til den gregorianske musikken, men som også gjennomførte store politiske omveltning for Kirken i sin tid. Gregor var også Augustins pave, og det var han som gjorde Augustin til biskop av blant annet London. I ressursene til denne økten finner du en kort ressurs om begge to og om tiden de levde i. Her finner du også et oppgaveark som barna kan få etter at du har gjennomgått stoffet. Dette er et påstands ark, der de skal se hva som stemmer (sant eller usant) når det gjelder Augustin, Gregor og deres tidsepoke.

Under «Du trenger» finner du en kort video om hver av dem (med mindre de er for barnslige for katekesegruppa di).

1. **(Vi du avslutte her?) Kirkehistoriespillet – Del I** (også om sakramentene)

Når dere har kommet så langt i denne økta, og gjennomgått mye både om sakramentene og kirkehistorie, så er det på tide å gjøre noe praktisk. Prøv gjerne brettspillet som følger med til økta. Dette er et tre-på-rad-spill der et både kommer spørsmål om sakramentene og om en del av det dere har gjennomgått i kirkehistorien.

1. **Tilleggsressurs: Peter, Paulus og Bibelen**

Bruke gjerne litt tid på å se på disse to sine bidrag til Bibelen. Selv om Peter kun har skrevet to av bøkene (brevene), er han naturlig nok en særdeles viktig skikkelse i Bibelen. Paulus har skrevet mange brev, er selv omtalt i Apostlenes gjerninger, og regnes som Kirkens første teolog.

1. **Tilleggsressurs: Roma – Kirker og romerske ruiner før og nå**

Hvis dere vil lære mer om Roma – både det historiske Roma og dagens Roma – så ta en titt på denne tilleggsressursen (R).